open-index/open-wikipedia-markdown huggingface dataset:
أيل لأطلس

**أيْل لأطلس** (السمية لعيلمية: **Cervus elaphus barbarus**، سيرڤوس إلافوس بارباروس)، هو نوع فرعي ديال لأيل لحمر، مستوطن أصلي ف جبال لأطلس ف لمغريب و شمال إفريقيا. هو النوع د لأيل لوحيد لي باقي مستوطن إفريقيا. هاد لحيوان كاين ب عداد قلال ف شي محميات ف لمغريب بحال تازݣة و كايتعتابر من لحيوانات لمهددين ب النقيراض.

## لوصف
أيل لأطلس صغير ب لموقارنة معا لأيل لحمر لعادي. لکسدة ديالو ملونة ب لقهوي غالق معا شوية د النقاط بويض ف كرشو و ضهرو. مقارنة ب لأيل لحمر، لݣرون د لأيل لأطلسي صغار.

## لمفتارسات د لأيل لأطلسي
لمفتارسات د أيل لأطلس منها، ولا كان منها، سبع لأطلس، دب لأطلس، نمر لأطلس (ليوپار)، و الديب لإفريقي ولا كيف ما كانعيطو ليه الديب. ولكن آپار من الديب لإفريقي، ݣاع هاد لمفتارسات مهددين ب النقيراض ولا ديجا نقارضو بحال الدب لأطلسي، ف لبلايص لي كايكون فيهم لأيل لأطلسي.

## لمحافضة على النوع
نقارض لأيل لأطلسي من لمغريب ف اللخر د لقرن 19، منين جاو الصبليون ف الشمال د لمغريب، جابو معاهوم نوع قريب ليهوم جينيا هو لأيل لأوروپي.

عام 1994، كلّفات لمندوبية السامية ل لمياه و لغابات شركة مغريبية-آلمانية، ب تخصاص ݣطار و نص مسيّج ف لمحمية د تازݣة (لي مساحتها تقريبا 14 لألف ݣطار). جابو 8 من لأيايل لأطلسية لمنقحين جينيا من تونس، 2 دكور و 6 د النتوات، و طلقوهوم ف ديك لرض لمسيّجة لمخصوصة ليهوم، موراها بعام جابو 10 خرين و زادو لݣطارات، حتى بداو كايكترو ل 71 راس ف عام 2005.

ف عام 2019، كاين تقريبا 250 راس ف محمية تازݣة، و محمية الصخيرات و محميات خرين، بحال محمية جبل بوهاشم (تقريبا 8000 ݣطار) لي تطلق فيها هاد النوع ف 2020، بعد ما نقارض منها 150 عام قبل. بدات لعملية ب قنص ݣاع لي بقى من لأيايل لأوروپية لي مامأصلاش ف لمغريب، باش يقدرو يمنعو لمجاوجة بينات لأيايل لأطلسيين و لوروپيين، لي غاتودي لتكرويزات بينات النواع ب جوج.

## لأخطار على لأيل لأطلسي
أبرز مسبب ل لموت ل أيل لأطلس هوما لقناصا ب السلاح. وقفو الجونضارم لملكي د إقليم تازة، ف 21 ماي 2023، عيصابة ف حالة تالبوس، و هوما كايسلخو واحد لأيل مورا ما دبحوه و قنصوه ب السلاح.

## مصادر

تصنيف:نواع مهددة ب لنقيراض على حساب تصنيف ليستا لحمرا
تصنيف:لإيلك و لأيل لحمر
تصنيف:بزوليات د لمغريب
تصنيف:بزوليات د شمال إفريقيا
تصنيف:مقالات د مسابقة ويكيپيديا ب الداريجة غشت 2024
تصنيف:أيل (ݣنس)
يوو ݣي يوو!

**يوو ݣي يوو!** (ب الجاپونية: 遊☆戯☆王، يوو-ݣي-يوو!، 'ملك اللعبة') هي سيرية مانݣا جاپونية كتبها و رسمها كازوكي طاكاهاشي. تسلسلات ف مجلة شوونين جامپ لسبوعية د دار النشر شوييشا بينات شتنبر 1996 و مارس 2004. لحبكة كاتعاود قصة ديال واحد لولد سميتو يووݣي موطوو، لي حل لپوزل د لالفية. هادشي لي فيّق واحد لقرين ف وسط داتو عندو معا لوعاب الضاضوس، لي ولا كايفاري مشاكيل يوݣي ب تخدام بزاف د اللوعاب.

هاد السيرية د لمانݣا توسعات باش تولي فرانشايز لي فيها بزاف د السپينؤوفات د لمانݣا و السيريات د لآنيمي، لعبة د لكارطا تيجارية، و بزاف د لوعاب لڤيديو. أغلب هاد التجسيدات كاتشمل لوعبة د لكارطا التعاويدية لي معروفة ب سمية دُوِيلات لوحوش، فين جوج د لعابا كايخدمو لكارطات ف مدابزة بيناتهوم، ف معراكة د لفنطازيا "لوحوش". لمانݣا تآضاپطات ل جوج سيريات آنيمي؛ لآضاپطاسيو اللولى، معنوْنة يوو-ݣي-يوو!، تنتجات من ستوديو طوويي آنيميشون، فين تبتّات من أبريل ل أكتوبر 1998، ف لوقيتة لي التانية، تنتجات من ناص و تحركات من ستوديو ݣالوپ، معنونة يوو-ݣي-يوو! دويلات لوحوش، لي تبتّات من أبريل 2000 ل شتنبر 2004. يووݣيوو من ديك لوقت ولات من أكتر لفرانشايزات ف الربيح ف ݣاع لوقات.

## لحبكة

يوو ݣي يوو! كايعاود قصة يووݣي موطوو، وليْد حشومي لي كايبغي ݣاع النواع د اللوعاب، و لكين ديما كايتنمرو عليه لولاد. واحد النهار، قدر يحل واحد لپوزل أونتيك معروفة ب سمية بوزل د لالفية (千年パズル، سينّين پازورو)، هادشي لي خلا ݣسدتو تولي مسكونة من واحد الروح غامضة عندو شخصية د قمار. من ديك لوقيتة ل دابا، فين ما يووݣي ولا واحد من صحابو جاهوم شي موشكيل من عند لي قلوبهوم كحلة، هاد يووݣي لاخر كايبان و كايتحدا لحݣارا ف لوعاب د الضل خطيرة (闇のゲーム، يامي نو ݣييمو، "لعبة د الضل") لي كاتبين الطبيعة لحقيقية د لقلب د شي حد، لخاسرين ف هاد لوعاب ديما كايجيهوم عيقاب كحل كايتسمى لعبة پيلانتي (罰ゲーム، باتسو ݣييمو). وخا تكون اللعبة كارطا، ضاضوسة، ولا لوحة د لعيب-لدوار، غايقبل التحدي من عند أي واحد و فين ما كانت لبلاصة.

و معا لوقيتة لي السيرية كاتضيڤلوپا، يووݣي و صحابو تعلمو بلي هاد الشخص لي لداخل ف لپوزل هو الروح د واحد لفرعون بلا سمية من الزمان د مصر لقديمة، لي توضرو ليه ديكراياتو. غير يووݣي و رفاقو حاولو باش يعاونو لفرعون يرجع ديكراياتو، لقاو ريوسهوم دايزين ف بزاف د التجارب و هوما كايضحيو ب حياتهوم ب لمطايفة ضد لعابا لي كايخدمو پياسات خرين د لالفية غامضين (千年アイテム، سينّين آيطيمو) و ضد لقوة لمضلمة د لوعاب الضل.

## الشخصيات

* **يووݣي مووطو** ب صوت ميݣومي أوݣاطا
* **سيطو كايبا** ب صوت هيكارو ميضوريكاوا
* **كاتسويا جوونووهيتشي** ب صوت طوشييوكي موريكاوا
* **ريووطاروو أوكيايو** ب صوت هيروطو هونضا
* **آنزو ماصاكي** ب صوت يومي كاكازو
* **سوݣوروكو مووطو** ب صوت طاكيشي آهونو

## مصادر


تصنيف:سيريات د لمانݣا
تصنيف:مانݣا د 1996
تصنيف:سيريات د آنيمي تلفازي بدات ف 1998
تصنيف:أفلام آنيمي د 1999
تصنيف:سيريات د آنيمي مبازية على مانݣا
تصنيف:مانݣا شوونين
تصنيف:مانݣا د شوييشا
نورا أشهبار

**نورا أشهبار**، تولدات ف 21 يونيو 1982 ف سيدي سليمان، هي سياسية ؤ محامية هولاندية من أصل مغريبي. ولات ف يوليوز 2024 وزيرة دولة مكلفة ب ضريبة ؤ ديوانة ف حوكومة سخوف. بين 2014 و 2024 كانت وكيلة عامة ف لمكتب د نّيابة لعامة ف لمنطقة د لاهاي.

## لكاريير ف لقانون
من 1994 ل 2000، دوزات أشهبار قرايتها قبل لجاميعة ف لكوليج د يوهان دي ويت ف لاهاي، فين كانت رايسة د لمجليس د طلبة ؤ منصة ݣود (لمشاورة لكبيرة د طلبة د لاهاي). بين 2000 ؤ 2007 قرات لقانون لهولاندي ف جاميعة ليدن ؤ تخرجات ف تخصص موسوعة ؤ فلسافة لقانون. ملي كانت كاتقرا كانت عضو ف جمعية ل.ڤ.ڤ.س ؤݣستينوس ؤ لجمعية لؤروپية د طلبة د لقانون. من 1999 ل 2001 كانت عضو ف لجنة د توجيه "لمعايير ؤ لقيم ف مدينة متعددة تقافات" لي تابع ل سربيس د تعليم ؤ تقافة ؤ رعاية جتيماعية ف بلدية لاهاي. ف 2000، خدمات سكرتيرة د تحرير سّياسي ف جورنالات د شركة نّشر لهولاندية ف لاهاي.

من 2014 ل 2024، كانت أشهبار وكيلة لعامة ف لمكتب د نيابة لعامة ف لاهاي. بين 2020 ؤ 2021، خدمات نايبة د لقاضي ف لقانون لجينائي ؤ لإداري ف لمحكمة د لولاية د لاهاي. كانت أشهبار داخلة ف بزاف د لجنات ف نيابة لعامة.

## لكاريير ف سياسة
كانت أشهبار ف لبلاصة 26 ف ليستة د لمرشحين د حيزب لعقد جتيماعي جّديد ف نتيخابات د مجليس نّواب د 2023. جابت 1373 صوت تفضيلي، شي لي ماخلاهاش تولي عضو ف مجليس نّواب. تعينات وزيرة دولة د ضريبة ؤ ديوانة ف حوكومة سخوف ف 2 يوليوز 2024 ب نيابة على لحيزب ديالها.

## حياتها شخصية
أشهبار مجوجة و عندها جوج دراري.

## مصادر

تصنيف:زيادة 1982
تصنيف:ناس تزادو ف سيدي سليمان
تصنيف:سياسي هولاندي
تصنيف:سياسيين هولانديين من أصل مغريبي
تصنيف:هولانديين من أصل مغريبي
تصنيف:ناس حيين
تخربيق

**التخربيق** ؤلا **لهضرة لخاوية** هيّ أي شكل ديال التواصل، لهضرة ؤلا لكتابة، ؤلا شي سيستيم أخور د الرشمات، لي ماعندو تا شي معنى ؤلا لوجيك. ف لهضرة لعادية، التخربيق يقدر يكون شي حاجة لي ماعندها لا ساس لا راس، ؤلا شي حاجة لي كاتجيب الضحك. لؤدابا، الشوعارا، لكتاتبيا و لفنانين يقدرو يخدّمو التخربيق إما باش يخلقو إحساس ب لمتعة عند لمتلقي ؤلا باش يوصّلو شي فكرة. ف لفلسفة و الصيونص، التخربيق الضد ديالو هوّ لمعنى، و لفلاسفة و لعولاما كيحاولو يلقاو طرقان متناسقة و لوجيك باش يميّزو مابين لمعنى و التخربيق. ف لكريپطوڭرافيا، كيدرسو لمتخصصين كيفاش يتم التمييز مابين السينيال *signal* (لمعنى) و الصداع *noise* (التخربيق) ف شي ميصاج رقمي متلا.

## ف لأداب
تصغير|"لكتاب د التخربيق" The book of nonsense (1875) ديال إدوارد لير
تشومسكي كان دار الجوملة لمشهورة "لأفكار لخضرا لي بلا لون نعسات غضبانة" كا ميتال ديال شي تعبير لي كلمة ب كلمة عندو معنى و تابع لقواعد د لڭرامير، ولاكين لمعنى لعام ديالو تخربيق. وخا داكشي كاينين ناس د التخمام و فلاسفة بحال لودڤيڭ ڤيتڭنشطاين، ڭالو بلي التخربيق يقدر يكون عندو معنى ف شي سياق محدد، و بلي لمعنى متعلّق ب "لقواعد د اللعب ب لهضرة" *language game* لي كيحطهوم لواحد . متلا يقدر لواحد يعطي شي معنى خاص ل كلمة "خضرا"، "بلا لون"، "نعسات"...

ميتال أخور هوّ لأغنية د لمخيمات أ رام سام سام، لي أصلها من لمغريب، و تشهرات ف لعالم كامل، ولاكين كلماتها بشكل عام ماكيفيدو تا شي معنى.

## ف لكريپطوڭرافيا
لپروبليم ديال تمييز لمعنى من التخربيق عندو أهمية كبيرة ف لكريپطوڭرافيا و مجالات خرين متعلّقين ب الداكا؛ حيت متلا خاصهوم يميّزو السينيال من الصداع ف شي داطا ؤلا طرونصفير د لمعلومات. كاينين ألڭوريتمات طوّروهوم لحرايفيا د لكريپطو باش يحددو واش شي تيكست تخربيق ؤلا لا. هاد لالڭوريتمات عادةً كيحلّلو لوجود ديال معاودات *repetitions* ف التيكست ب واحد التعاويدة متوقّعة ف شي تيكست عندو معنى. بحال حروف ؤلا كلمات لي كيبانو كتر من وحدين خرين، متلا "ديال"، "و"، "ف"، و غيرهوم. ب لموقابيل، ف لكريپطاج كيحاولو لحرايفيا باش يخلّيو التوزيع د الرشمات و لكلمات عشوائي باش لكريپطة ماتعطيش شي دخلة ل شي واحد باغي يفّكّها.

## مصادر

## شوف تا
* پروپاݣاندا
* بولشيت


تصنيف:تواصل
تصنيف:لخيال
يوو ݣي يوو! دويلات لوحوش

**يو ݣي يوو!** معروف ف الجاپون ب سمية (جاپونية: 遊☆戯☆王デュエルモンスターズ، يووݣييوو ديوويرو مونسطآزو، يوو ݣي يوو دُوِيلات لوحوش) هي سيرية آنيمي تلفازي جاپونية تحركات من ستوديو ݣالوپ، و مبازية على لمانݣا يوو ݣي يوو! د كازوكي طاكاهاشي. هي لآضاپطتسيو د لآنيمي التانية على لمانݣا بعد السيرية د لآنيمي التلفازية د عام 1998 لي نتجها ستوديو طوويي آنيميشون. لآنيمي كايضور على لولد الشاب د الليسي يووݣي مووطو لي كايتباطا ضد لمنونافسين ديالو ف لعبة د لكارطا على دويلات لوحوش. السيرية كاتبدا من الشاپيطر 60 ف الطانكووبون السابع قبل مايآضاپطيو غير ب لفن الشاپيطرات لباقيين د لمانݣا لأصلية ب تبدال شي حوايج ف لقصة لي كاتعاكس معا لحدات لكانون لي ف لمانݣا.

يوو ݣي يوو! توسعات باش تولي فرانشايز. دويلات لوحوش غادي تبعها يوو ݣي يوو! جي إكس، يوو ݣي يوو! 5دييز، يوو ݣي يوو! زيكسال، يوو ݣي يوو! آرك ڤي، يوو ݣي يوو! ڤيراينز، يوو ݣي يوو! سيڤينس، و يوو ݣي يوو! ݣو راش!!. تلاتة د لأفلام مبازيين على السيرية تطلقو: هرم الضو (2004)، رابيطة مور الزمان (2010)، و الجيهة لمضلمة د لأبعاد (2016).

## لحبكة
هادي 3000 عام، كانت النقطة د التحوول د واحد لفاميلة لحاكمة ف مصر لقديمة، الروح د لفرعون تختمات ف واحد لآتار قديمة سميتها لپوزل د لالفية، بعد ما عتق لمملكة من لجيش د لعدو. دابا، ف الزمان لحاضر، لپوزل د لالفية لقاها واحد لولد صغير، يووݣي مووطو، لي فك الروح د لپوزل و تسكن ب الروح د لفرعون لقديم، لي خسر ݣاع السوڤونيرات من حياتو لقديمة. كا عربون د الشكير ل الروح لي عتقاتو من لحݣارا و عطاتو صحاب جداد، يووݣي قرر يعاون ديك الروح و يلقى شي طريق باش يرجع ليه السوڤونيرات لي تمحاو و يسيفطو ل مور الدنيا.

## الشخصيات
* **يووݣي مووطو** ب صوت شونسكي كازاما
* **يووݣي لمضلم/ لفرعون آطيم** ب صوت شونسكي كازاما
* **كاتسويا جوونووتشي** ب صوت هيروكي طاكاهاشي
* **سيطو كايبا** ب صوت كينجيروو تسودا
* **آنزو ماصاكي** ب صوت ماكي صايطوو
* **هيروطو هونضا** ب صوت طاكايوكي كونضو (الصوت 1)، هيديهيرو كيكتشي (الصوت 2)

## مصادر

تصنيف:سيريات د آنيمي تلفازي بدات ف 2000
تصنيف:سيريات د آنيمي تلفازي بدات ف 2006
تصنيف:سيريات د آنيمي مبازية على مانݣا
مصطفى داسوكين

**مصطفى داسوكين** (مزيود ف 14 يوليوز 1942، توفى ف 6 يوليوز 2024) هو مومتيل و فنان كوميدي مغريبي. كان شارك ف بزاف د لأعمال لفنية لمغريبية الناجحة.

## حياتو
تزاد داسوكين ف الدارلبيضا، و كيتّعتابر من أحسن لمومتيلين لمغاربا، ف مسيرة ف فنية لي دامت 4 د لعقود. شارك ف شلا أعمال فنية منها مسلسلات، أفلام، مسراحيات، زيادة على أعمال د لفكاهة.

## خدمة ديالو
زيادة على مجموعة د لأعمال، شارك داسوكين ف سهرة د التلفازة رينكو و دجينكو.

### مسلسلات

### سيتكومات

* 2001: الهاربان
* راديو واك واك
* خير و سلام
* الضحك فيه وفيه

### أفلام

* 1998: أبواب النافذة
* الجمرة
* الوريث

### مسراحيات

## مصادر

تصنيف:ناس تزادو ف الدار البيضا
تصنيف:زيادة 1942
تصنيف:مومتيلين ؤ مومتيلات مغاربا
تصنيف:ناس توفاو ف الدار البيضا
تصنيف:وفيات 2024
لعنصرة

تصغير|لڭط عنقود لعنب يوم لعنصرة
تصغير|ماطيشة مريضة ف ايّام لّي قبل لعنصرة

**لعنصرة**  هيّا يوم معروف ف ليومية لفيلاحية.

كايتوافق مع 7 شهار يوليوز فرانساوي و مع 24 يونيوز فيلاحي.

## معلومات
لحرارة كاتبدا طلع.

لباكور (كرموس) و لعنب و لهندية (كرموس نصارا, زعبول) بداو يطيبو.

لفلّاح بدى يعجن ب لڭمح و لفارينة لّي حصد هد لعام. كايڭولو: "عنصر" . كايبداو يطيبو لفول جديد.

ف دّير، لكسّابا غادين يرحّلو لغنم و لماعز ف لعزيب ديال جبل.

مالين نّحل كايبداو يجمعو لعسل.

كاينين انواع ديال ماطيشة لّي كايمرضو ف لعنصر (معروف ف دكّالة).

## حيكايات
كايحكيّو نّاس ب انّا لبحار كاي ولّي حلو مدّة ساعة. والاكين ما كايعرفو ش اش من ساعة.

كايڭولو : ما كايكون ش لحوت ف لبحار هد نّهار. ما عرفنا ش فين كايغبر.

## تسجل ديال صوت

فيشي:Ary l-3ençra لعنصرة.oga|لعنصرة
فيشي:Ary 3ençer عنصر.ogg|(زّرع) عنصر


## ب لفصحة
ب لفصحة، لعنصرة عندها معنات خرين:
# عمالية باش يفرقو بنادم من لونهم، ولا من دينهم, زعما هيّابحال لعنصورية
# عند نّصارا لّي كايهضرو ب لعرابية (مصر، فيليسطين، سوريا، لوبنان) لعنصرة هيّا تدكير نزل قانون ديني من الله يلا سيدنا موسى ف جبل سينا

## مصادر

تصنيف:يوليوز
خيرت ڤيلدرز

**خيرت ڤيلدرز** (مزيود ف 6 شتنبر 1963) سياسي هولاندي لي كيتّعتابر لقايد ديال ليمن لمتطرف ف هولاندا، معا لحيزب على ود لحرية *PVV* لي أسسو ف 2006. هوّ لقايد د لحيزب ف لبرلمان لهولاندي، لي شاد منصب فيه من 1998. ڤيلدرز لعب دور كبير ف لمشاورات باش تّكوّن لحكومة د هولاندا ف 2010، حيت كان قريب من لحيزب الشعبي على ود لحرية و الديموقراطية *VVD* (لي خرج منو ف 2004) لي معا حيزب التعياط لمسيحي الديموقراطي *CDA* كانو ربحو لإنتخابات. ف 2012، حيّد الدعم د لحيزب ديالو مجيهت لحكومة ف لبرلمان، حيت كان كيعارض لإقتطاعات د لميزانية لي بغات تدير لحكومة. ڤيلدرز معروف بزاف ب لمواقف ديالو ضد لهجرة و ضد لإسلام، التشكيك ديالو ف لإنتماء د هولاندا ل لإتحاد لؤروپي، و علاقتو معا روسيا. لأفكار السياسية ديالو خلاتو يكون شخصية متيرة للجدل ف بلادو و على برّا. من 2004، ڤيلدرز ديما معاه بوليسيين مسلحين باش يحميوه.

## مصادر


تصنيف:ناس حيين
تصنيف:زيادة 1963
تصنيف:هولانديين
ليلى أمزيان

**ليلى أمزيان** ؤلا **ليلى مزيان بن جلون** (مزيودة ف 1938 ف بالينسيا، سپانيا، توفات ف 13 يوليوز 2024) هيّ طبيبة و بيزنيسمانة و فاعلة خير مغريبية. هيّ مرات لملايري لمغريبي عتمان بن جلون و بنت الجينيرال محمد أمزيان. ختها مريم مزيان كانت رسامة.

## حياتها
ليلى أمزيان تولدات و كبرات ف سپانيا، و تخرجات ب ديپلوم ف طب لعيون من جامعة مدريد. تجوجات ب عتمان بن جلون ف 1960، و عندهوم جوج ولاد: دنيا بن جلون، مونتيجة د لأفلام، و كمال بن جلون، عالم ديال لأنطروپولوجيا و ناشط بيئي.

## لكاريير
بن جلون كانت مديرة ديال مؤسسة لبنك لمغريبي د التجارة لبرانية. كانت كاتبغي لفنون، و ف أكتوبر 2017، حطّات حجر الساس ديال متحف لفنون و التقاليد د لمغريب ف الدارلبيضا. كانت رئيسة ديال لمؤسسة لعلوية ديال حماية لعميان، و لهلال لحمر لمغريبي، و نايبة الرئيس د جمعية الطبا ف لمغريب، و رئيسة جمعية مزيان بن جلون. و كانت الرئيسة الشرفية ديال لمهرجان الدولي د سينيما الداكرة لمشتاركة.

ف نونبر 2022، ربحات "الجوايز لمتوسطية" لي كاتعطيها مؤسسة التقافات التلاتة د لبحر لبيض لمتوسط.

## مصادر

تصنيف:وفيات 2024
تصنيف:زيادة 1938
تصنيف:مغريبيات ف لبيزنيس
تصنيف:طبا مغاربا
تصنيف:زيادة ف لقرن 20
تصنيف:مغاربا ف لبيزنيس
ريݣا

**ريݣا** (باللاتڤية: **Rīga**، بالروسية: **Рига**) هي لعاصيما د لاتڤيا و أكبر مدينة فيها. جات ف لوسط د لبلاد، كاطّل على لبحر د لبلطيق، و كيصب فيها لواد د داوݣاڤا. الجيهة د لبحر اللي كاطّل عليها لمدينة تسمّات بسميتها، و اللي هي "لخليج د ريݣا".

تيسكنو ف ريݣا شويا كتر من 600 ألف واحد، و اللي هو التلت ديال السكان ديال لبلاد. التاريخ ديالها قديم، تأسسات ف 1201، و لمدينة لقديمة ديالها داخلة ف اللائحة ديال مواقع الترات لعالمي ديال ليونيسكو. ف 2017، تختارت هي أنقا مدينة ف ؤروپا.

ريݣا فيها مطار دولي، و هو أكبر مطار ف لبلدان التلاتة د لبلطيق.

## مصادر


تصنيف:لاتڤيا
تصنيف:عواصم ديال بلدان
بولشيت

تصغير|طومپو كيطبع كلمة "بولشيت" Bullshit
**لبولشيت** ؤلا **بولشيت** (ب النڭليزية **Bullshit**) مصطلح متداول ف النڭليزية لي يقدر يتّختاصر ب **BS**، و هوّ مصطلح د السبّان لي كيعني تخربيق، سيرتو ملي كيتخدّم كا جواب على شي هضرة ؤلا فعلة لي كاتبان بلي غالطة، فيها التزييف ؤلا التقوليب، ؤلا ماشي عادلة. هاد لمصطلح ف النڭليزية يقدر يتخدّم كا عتيراض *interjection*، سمية، فيعل ؤلا نعت، و يقدرو يكونو عندو بزاف د لمعاني. شي واحد لي كيعرف يهضر مزيان بلا مايڭول شي حاجة عندها معنى كيتسمى "فنان د لبولشيت" *bullshit artist*، ماشي غير "كدّاب".

ف لفلسفة و لپسيكولوجيا د لإدراك، كيتخدّم مصطلح لبولشيت بشكل دقيق باش يعني واحد لهضرة لي كاتّنتج بدون إهتمام خاص ب لحقيقة، لوضوح، ؤلا لمعنى، شي لي كيختالف على لهضرة لي كاتكون مقصودة باش تكون كدوب ؤلا باش تعوّج لحقيقة. ف لبيزنيس و التدبير، كاينين مجموعة د الطرقان مقتارحين باش لواحد يفهم و يتعرّف على لبولشيت، و يدير ممارسات لي كاتحدّ منو ؤلا كاتمنعو، و كاتفيلتريه و كاتمنع لإنتشار ديالو ف لخدمة، ف لإعلام و ف لمجتمع.

## لأصل د لكلمة
مصطلح *bull* ب معنى التخربيق، مخدّم من لقرن 17، ف لوقت لي بولشيت تخدّمات علّاقل من 1915 ف النڭليزية لبريطانية و لميريكانية د الشاريع و طلعات الشعبية ديالها ف وقت لحرب لعالمية الجاوجة. كلمة *bull* براسها تقدر تكون جات من لفرانساوية لقديمة *bole* لي كاتعني "التقوليب".

## مصادر

## شوف تا
* پروپاݣاندا
* تخربيق

تصنيف:النڭليزية
تصنيف:لفلسفة
تصنيف:تقوليب
تصنيف:خرا
معلامة ويكيپيديا

**لمعلامة د ويكيپيديا** (ب لپولونية *Pomnik Wikipedii*) هيّ واحد التمتال تدار ل تكريم لمساهمين ف ويكيپيديا، لي كاين ف مدينة سلوبيتسي، پولونيا، لي جات ف لحدود معا ألمانيا. التمتال صاوبو النحات لپولوني من أصل أرميني ميهران هاكوبيان.

## وصف
لمنحوتة مصاوبة من الجاج د لفيبر و لعلك، و كاتمتّل 4 د الناس عريانين هازّين اللوڭو ديال ويكيپيديا. التامان ديالو تقام ب 50.000 زلوطي (كاتساوي علاين 13.500 أورو ؤلا 150.000 درهم مغريبية).

ها الطرجامة ديال شنو مكتوب فوق اللوحة ديال لمعلامة:

## تاريخ
تّقتارحات لفكرة د لمعلامة ف 2010 من عند ؤستاد جامعي كريسطوف ويتسيخوڤسكي، لمدير ديال مؤسسة كوليڭيوم پولينيكوم، لي تابعة ل جامعة أدام ميكيڤيتش.

تدشّنات ف 22 أكتوبر 2014، ف ساحة فرانكفورت.

## تصاور

File:2014-10-22 Poland Slubice unveiling of the wikipedia monument.webm|ڤيديو ديال التدشين.
File:Celebration of the Wikipedia monument in Słubice – unveiling (DerHexer) 18.jpg|ميهران هاكوبيان (علّيمن ڭاع) معا شخصيات خرين.
File:Wikipedia_sculpture_Poland_Slubice.jpg|لماكيطة لأصلية د التمتال


## مصادر

تصنيف:ويكيپيديا
تصنيف:تأسيسات د 2014 ف پولونيا
1446 هـ

**1446ھـ** هوّ عام ف التقويم لهجري كيمتد على عوام 2024 و 2025 ف التقويم لميلادي. 1 محرم 1446 ھـ كيقابل نهار 8 يوليوز 2024.

## مصادر


تصنيف:تقويم هيجري
أبجادية مشرقية د لمازندانية

**لأبجادية لمشرقية د لمازندانية** (ب لمازندانية *Xertăvij خه رتاویج* لي كاتعني "الشرقية") هي وحدة من لأبجاديات ديال اللوغة لمازندانية أولا الطبرية اللي تبنات على لأبجادية لفارسية لعربية. هاد لحروف مخدّمة زيادة على لألفبائية اللاتينية د لمازندانية و لأبجادية لپاهلاڤية د لمازندانية، ف لكتابة ديال لمازندانية.

**طابلو د لحروف**

## عيون لكلام

## مصادر

* مجلة مازندران، نمرة 2024، نمرة 231 م.سفادكوهي و صحابو.
* حوار معا الدكتور ز. أحمد عباس 2024
* جورنال مازندران جرين، يوليوز 2024.

تصنيف:لوغة
كينشاسا

**كينشاسا** ولاّ **كينشاصا** (بلفرانساوية: **Kinshasa**، باللينݣالا: **Kinsásá**) هي لعاصيما د جمهورية لكونݣو الديموقراطية و أكبر مدينة فيها. جات ف لغرب د لبلاد، على لواد د لكونݣو، اللي كيفرّق بينها و بين برازاڤيل، لعاصيما د لبلاد اللي حداها، جمهورية لكونݣو.

كينشاسا مدينا جديدة، أسسها مستكشف نݣليزي (هنري مورتون ستانلي) ف 1881، و سمّاها ليوپولدڤيل (لمدينة د ليوپولد)، على لماليك د بلجيكا د داك لوقت، ليوپولد التاني. ولاّت هي لعاصيما د لكونݣو لبلجيكية ف 1926، و من بعد لعاصيما د جمهورية لكونݣو الديموقراطية ملّي ستاقلات ف 1960. ف 1967، بدّلات السمية لكينشاسا، اللي هي السمية د لبلاصة اللي كانت فيها لمدينا قبل وقت لإستعمار.

تيسكنو ف كينشاسا شويا كتر من 17 لمليون واحد، و هو اللي كيخليها تكون تالت أكبر مدينا ف إفريقيا من جيهت لعدد د السكان (من مورا لقاهرة و لاڭوس). هي أكبر مدينة ف لعالم كيتهضر فيها لفرونسي، قبل من باريز. كينشاسا فيها مطار دولي، و هو أكبر مطار ف لكونݣو الديموقراطية.
## لمشاهير ديال كينشاسا
* ستيڤ مانداندا: لحارس ديال كورة ف فرانسا.
* ديكيمپي موتومبو : لعاب ديال لباسكيط ميريكاني.
* لوران كابيلا.
* بيري موليل.
* فليكس تشيسكيدى.

## مصادر


تصنيف:جمهورية لكونݣو الديموقراطية
تصنيف:عواصم ديال بلدان
تصنيف:مقالات د مسابقة ويكيپيديا ب الداريجة غشت 2024
تصنيف:تأسيسات د 1881 ف إفريقيا
دادڤان يوسف

**دادڤان إسمات يوسف يوسف** (مزيود ف 9 أبريل 2000)، هو مستثمر عراقي ف لكريپطوصولديات. الستثمارات لمبكرة ديالو ف بيتكوين، خلاتو يكون أصغر ملياردير ف سويسرا. تعرض يوسف و الشركات ديالو لعدة تحقيقات متعلّقة بمخالفات مالية.

## صُغرو
تزاد يوسف ف زاكو، كردستان العراق، ف 9 أبريل 2000. كان بّاه عضو ف لبيشمرگا و هرب من لبلاد ل سويسرا قبل ولادة يوسف. بعد تلت سنين، خوات مّو لبلاد معا ولادها التلاتة. وصلو ل نوينبورڭ ف سويسرا ف عام 2003، فين كان ستاقر بّاه. ف 2004، تّقبل اللجوء د لعائلة و تحوّلو ل إيپساخ. يوسف عندو خمسة د لخوت شقايق صغر منو تزادو ف سويسرا. من عوامو اللولين، بيّن هتمام كبير بمجال التمويل، سيرتو ب لبيتكوين و التحويلات لمالية الدولية.

## مصادر

تصنيف:بيتكوين
تصنيف:ناس حيين
تصنيف:زيادة 2000
جدري ديال طيور

تصغير|عند واحد بيبية
**جدري ديال طّْيور** هيّا واحد لمرض تاع دّجاج و لبيبي و بزاف ديال شكال ف طّْيور.

## تدويز من طير لاخر
هاد لمرض كايعادي. يقدر يدوز من دجاج يلا لبيبي. والاكين، ما كايعاديش لباشار ولا لبزوليات.

## علالات لمرض
كايجي لهم حبوبات ف لراس.


Cok d' Inne ploketes volantes faze efouwaedje.jpg|بدية ديال لمرض: راس حمر عند واحد بيبي
Ploketes volantes cok parintrece.jpg|قشرات عند واحد فرّوج رومي
Ploketes volantes cok parintrece avou djontivite.jpg|مع مرض لعين
Ploketes volantes dîne tiesse.jpg|حبوبات كبار عند واحد بيبية
Plokes poyon.jpg|عند واحد فلّوس بلدي
Plokes caneton.jpg|عند واحد برك صغير


يلا كان لمرض خفيف، طّير كايصحى بوحدو على جوج ولا تلاتات سيمانات.

قليل فاش لمرض كايدخل ف لفم و لڭرجوتة. هد حالات، كايموتو.

## سباب لمرض
سباب لمرض هو واحد لڤيروس سميتو *Avian poxvirus* من لعيلة *Poxviridae* (ڤيروسات ديال جدري).

## مصادر

تصنيف:مرض
تصنيف:أمراض ديال بهايم
شارل دو ڭول

**شارل دو ڭول** (بلفرانساوية: **Charles de Gaulle** - تولد ف ليل ف 1890، مات ف 9 نونبر 1970) كان زعيم سياسي و عسكري فرنساوي مهم بزاف. هو الرايس اللول ديال الجمهورية الفرنساوية الخامسة من 1959 حتال 1969. كان عندو دور كبير فتاريخ فرنسا الجديد، وتعرف باللي هو بطل المقاومة الفرنسية يامات الحرب العالمية الجاوجة.

دو ڭول كان رجل دولة صحيح ؤ كاريزماتي، تعرف بالوطنية ديالو والشوفة ديالو لفرنسا كقوة عظمى. دوز بزاف د الخدامي و البلايص فحياتو، كان ضابط عسكري، وزعيم المقاومة، ورايس الحكومة، ؤ من بعد ولى رايس د الجمهورية.

السياسة ديالو، اللي تسمات " تادوڭوليت"، ركزات على ستقلال فرانسا فالمسايل د العولام، و تبني قوة نووية فرنساوية، و تقاد اللمة و الجماعة الأوروپية، وايني مانساش يحافظ على السيادة الوطنية. التأثير ديالو على السياسة والمجتمع الفرانساوي مازال كاين حتال هاد النهار.

## الكاريير العسكري
* شارك فالحرب العالمية اللولة ؤ شدوه لاليمان من 1916 حتى 1918
* كتب شي كتوبا على الإستراتيجية العسكرية فالثلاثينات
* طلع ف لڭراد ل جنرال ف 1940

## الدور ديالو فالحرب العالمية الجاوجة
* ماقبلش المكالمية مع ألمانيا النازية ف يونيو 1940
* هرب للنڭليز و ڭيّْد الموڤمو د فرانسا الحورا
* ڭيد المقاومة لفرانساوية ضد ليستعمار النازي
* دار خطبة "التعياط د 18 يونيو" المشهور في 1940
* تريس الحكومة الفرنساوية المادايماش من 1944 حتى 1946

## تاسياست الدخلانية
* صاوب حزب التجمع على وديت فرانسا في 1947
* حيد من السياسة ف 1953 بسباب الصداعات مع الحزاب القدام
* رجع لتاقيادت ف 1958 وحل التعنكيشة د الدزاير
* صاوب الجمهورية الخامسة ؤ دستور جديد
* سيپورطا ليستيقلال د المستعمرات الفرنساوية فلافريك
* حيد من الپوسط د الرايس ف 1969 فاش فشل الإستفتاء من بعد ما صوتو كثر من 52% د الفرانسيس ضدو

## تاسياست د برا
* صاوب قوة نووية فرنساوية مستاقلة
* خرج من الكسدة العسكرية د حلف الناتو ف 1966
* عارض الدخلة د بريطانيا للسوق الأوروپية المشتاركة
* قاد العلاقات مع ألمانيا الغرباوية

## الورث ديالو
* معروف باللي هو "العتاق د فرانسا" و رمز المقاومة الفرنساوية
* عاون فالمصاوبة د الإتحاد الأوروپي و تاسياست البرانية المستاقلة ديال فرانسا
تصغير|متحف شارل دوڭول 18
* أثر بشكل باين على السيستيم السياسي الفرنساوي
* مطار شارل دو ڭول ف باريز مسمي على سميتو
* كتابو "مذكرات د الأمل" من الكتوبا السياسية الموهيمة فالقرن العشرين

## شوف مازال
* الحرب العالمية الجاوجة
* تاريخ د فرنسا
* الجمهورية الفرانساوية الخامسة
* تادوڭوليت

## نويطات

## مصادر


تصنيف:رايس د فرانسا
تصنيف:بيوغرافيا د رجال
تصنيف:زيادة 1890
تصنيف:وفيات 1970
كلكتا (أوهايو)

**كالكتا** هي مدينة صغيرة كاينة فولاية أوهايو. ف لميريكان. كتوصل لمساحة ديالها 30.76 كيلومتر مربع، و متارفعة من سطح البحر ب 340 م، و وصل عدد سكانها 3941 ف عام 2020.

حدّد لبيرو د لإحصاء د لميريكان بيانات التركيبة السكانية ديال كلكتا. فهادشي، التركيبة السكانية على حساب لإحصاء 2000 و 2010.

## مصادر

تصنيف:مدون د الولايات المتاحدة د ميريكان
479 قبل لميلاد

**479 قبل لميلاد** هوّا عام ف تّقويم ليولياني ف لفترة د قبل لميلاد. هوّا لعام نمرة -378 ف لقرن 1 قبل لميلاد، ؤ نمرة 1 ف لعقد ديال عوام 470 قبل لميلاد.

479 قبل لميلاد كيوافق 472 ف تّقويم لأمازيغي، ؤ 275 ف تّقويم رّوماني، ؤ 9522 ف تّقويم لهولوسيني.

## مصادر




تصنيف:عوام د تقويم لميلادي
تصنيف:مقالات زادهوم داريجابوت
586

**586** هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 586 ف لإيرا لعامة ؤ لفترة د بعد لميلاد، نمرة 86 ف لقرن 6، ؤ نمرة 7 ف لعقد ديال عوام 580.

586 كيوافق 37 ق.هـ-36 ق.هـ ف تّقويم لهيجري ؤ 1536 ف تّقويم لأمازيغي ؤ 10586 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1257

**1257** هوّا عام ف تّقويم لڭريڭوري بدا نهار التنين ؤ سالا نهار التنين. هوّا لعام نمرة 1257 ف لإيرا لعامة ؤ لفترة د بعد لميلاد، نمرة 57 ف لقرن 13، ؤ نمرة 8 ف لعقد ديال عوام 1250.

1257 كيوافق 654-655 ف تّقويم لهيجري ؤ 2207 ف تّقويم لأمازيغي ؤ 11257 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
النادي المصري

**النادي المصري** فرقة د كورة المقر ديالها كاين ف پورسعيد ف مصر.

تأسسات الفرقة ف 18 مارس 1920 و كانو المؤسسين ديالها مجموعة من المصريين ف پورسعيد.

## مصادر


تصنيف:فرقة د كورة
تصنيف:فراقي د كورة مصرية
تصنيف:مصر
تصنيف:تأسيسات د 1920 ف مصر
نادي الزمالك

[تصغير|التوزيع د اللعابا ديال الزمالك و [نهضة بركان ف ماتش بيناتهم ف كاس لكونفيديرالية 2019]]
**نادي الزمالك** فرقة د كورة المقر ديالها كاين ف الجيزة ف العاصمة د مصر، القاهرة. الزمالك كاتلعب ف الدوري لمصري لممتاز.

تأسسات الفرقة ف 5 يناير 1911 وكان المؤسس ديالها جورج مرزباخ، لي كان باه بلجيكي.

اليوما الزمالك هي وحدة من لفراقي لي عندها أكبر عدد د الألقاب ف العالم العربي وف إفريقيا.

## مصادر


تصنيف:فرقة د كورة
تصنيف:فراقي د كورة مصرية
تصنيف:مصر
تصنيف:فراقي رياضية د مصر
تصنيف:تأسيسات د 1911 ف مصر
شيعر

[تصغير|أقدم قصيدة د الشعر مكتوبة ب السومارية، و كاترجع ل اللخر ديال [لألفية 3 قبل لميلاد|لألفية التالتة ق.م ف مدينة نيپور ف لعراق]]
**الشعر** هو واحد لفن أدبي عرفاتو تقريبا جميع لغات، هادشي لي كيخلي لملاقية د شي تعريف موحد ليه أمر لي صعيب بزاف وماشي ساهل. ولكن هادشي مكيمنعناش نعطيو شي تعريف وخا غير يقربنا كثر من لمعنى ديال شعر. الشعر هو واحد الكلام لي موزون ومقفي بلقوافي، وكيدل على شي معنى فسطورو، وكيتكون من بزاف ديال لبيات تاع الشعر. وهاد الشعر ممكن نلقاوه مكتوب بشي شكل لي مستاقل بوحديتو ويكون عبارة على قصايد، ولا نقدرو نلقاوه مكتوب مع شي فنون واشكال وحدا وخرة، كيما بحال دراما شعرية، تراتيل، نثر ديال الشعر.

الشيعر لمكتوب ب لهجة عربية، بحال الداريجة، عادةً كيتسمى زاجال.

## مصادر

## شوف تا
* ليستة د دواوين د شيعر ب داريجة


تصنيف:لأداب
تصنيف:جماليات
1740

**1740** هوّا عام مكبس ف تّقويم لڭريڭوري بدا نهار الجمعة ؤ سالا نهار السبت. هوّا لعام نمرة 1740 ف لإيرا لعامة ؤ لفترة د بعد لميلاد، نمرة 40 ف لقرن 18، ؤ نمرة 1 ف لعقد ديال عوام 1740.

1740 كيوافق 1152-1153 ف تّقويم لهيجري ؤ 2690 ف تّقويم لأمازيغي ؤ 11740 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
ألف ليلة وليلة

**ألف ليلة وليلة** هو واحد لعمل أدبي لي متميز بزاف، وكيعتابروه النقاد من أنضى لأعمال لأدبية التراثية وأشهرها ݣاع. وهادشي بلفضل ديال لمعجم ديالو لي ساهل وبسيط بنسبة للقارئ، وفلوقت نفسو كلمات هاد لمعجم راقي وغني بزاف، وكايحمل بزاف ديال المعاني ولقيم لي خلات الكتاب ياخد واحد الشهرة لي واسعة ويحصل حتا هو على مكانة عالية ف الأدب العالمي. ولاكن وخا هاد الأهمية لكبيرة لي كيتميز بيها لحد الساعة مزال لكاتيب ديال هاد لكتاب مجهول و ݣاع مامعروف بل حتا لهوية ديالو والأصل ولبلد ديالو ممعروفينش بلمرة وشي معلومات وخرى كتبقا غير تقمار وصافي.

## الأصل

حاول شحال من ناقد وكاتيب يحاولو يقلبو على لأصل ديال لكتاب ولمصدر ديالو، وهادشي لي خلا لآراء تختالف ونلقاو راسنا قدام بزاف ديال لآراء لي مختالفة تماما كل واحد على حسب زاوية ديال الشوف ديالو ولحجج لي قدم. فكنلقاو الرأي ديال أبو الحسن المسعودي لي قال بلي أصل الكتاب هو الهند و كيتافق معاه فهادشي الكاتب لمستشرق لفرانساوي لوي ماتيو لانݣلي. أما دانكن ماكدونلد كيشوف بلي الأصل ديالو هو فارسي حيت أول قصة كانت فليلة لولة كتدوي على "هزار أفسانه". أما هومر كيشوف بلي لكتاب يلا مكانش فارسي فراه أكيد غيكون هندي. و فلمقابل تافقو شليݣل و كلدميستر و ديس و نجتشامبس و لويسلر كلهم بلي لأصل لول ديال لكتاب هو هندي و بلي لفارسيين و لعرب زادو فيه شي حوايج وشي قصص و شي بلايص مكانتش موجودة فلول، خاصة لعرب لي زادو ليه أبيات شيعرية بحال شيعر ديال محي الدين بن عربي وشي قصص مشهورة عندهم، شي لي خلا لكتاب كيتميز بلعديد من لحمولات الثقافية وتوراثية لي متنوعة. وكيتعتبر جوناثان سكوت من أشهر لكتاب لي ترجمو الكتاب للنسخة النݣليزية وهو كيشوف بلي لكتاب راه كتبو كتر من واحد، لي جنسيتهم وأصولهم ولوغتهم ممعروفاش.

## لقصة

كتدور لقصة على واحد لملك سميتو شهريار لقا مراتو كتخونو مع واحد من لعبيد ديالو، فقرر يعدمها وسخط مور هادشي على ݣاع لعيالات ولا كيشوف بلي جنس النسا كولو غدار. هادشي لي خلاه يولي كل نهار يتزوج ببنت مزالة عزبة فصباح، وفاش يطيح ليل يقتلها باش متلقاش شي فرصة فين تخونو. حتا غيجي نهار لي لوزير ديالو مغيلقاش بنت عزبة يزوجها ليه وكتطوع بنت لوزير باش تحمي باها. وبلفعل كيتزوج بيها شهريار فصباح، ولكن فاش طاح ظلام بدات شهرزاد كتعاود لملك واحد لحكاية فليلة لولة ولكن مكملاتهاش، وهادشي خلا لملك شهريار يجيه لفضول ويتشوق باش يسمع نهاية ديال هاد لحكاية، فقرر يقتلها منبعد متساليها ليه، ولكن فليلة تانية كتولي تعاود ليه حكاية وخرة و مكتكملهاش، وكيبقاو هكا كل ليلة حكاية، حتا كيكملو ألف ليلة وليلة.

## مصادر


تصنيف:كتوبا
توحيد

تصغير
**التوحيد** كيما هو معروف فاللوغة هو نوحدو شي حاجة يعني نرجعو هاد الحاجة موحدة منها غير واحد وماشي متعددة ومنها بزاف. ولكن هاد لكلمة مرتبطة أكتر بلمجال ديال الدين و الإعتقاد، وخاصة الديانات الإبراهيمية لي كولها كتدعو للتوحيد ديال الله و الإعتقاد بأن الله واحد فقط و متشركش معاه حتا إلاه خور من غيرو. هاد الديانات الإبراهيمية لي هي اليهودية و المسيحية (النصرانية) و الإسلام كاملة كتآمن بلي الله هو واحد فقط و مكاينش غيرو و كتعارض الشرك بيه و تبني إلاه خور من غير الله. ومن هادشي كامل نقدرو نستنتجو بلي التوحيد فلقاموس الديني كيعني الإيمان بإلاه واحد بوحدو منفارد ف لكون لي ما عندو حتا شبيه ولا نظير فالوجود، مع الإعتقاد بلي مكاينش إلاه من غيرو و الإنكار ديال جميع الآلهة ديال الديانات لوخرة ومتعترف بحتا إلاه خور من غير الله الواحد. و يقدر يكون يوليوس ويلهاوزن أول واحد فالتاريخ دلبشرية ستعمل لمصطلح ديال المونولاتري لي كيعني التوحيد باللاتينية.

## الديانات التوحيدية

جميع الديانات الإبراهيمية كولها ديانات توحيدية كتوحد الله، حيت هي أصلا واقفة على لفكرة ديال وحدانية الله، بحال الدين الإسلامي والدين لمسيحي وحتا الدين ليهودي، لكن كنلقاو شي ديانات و مذاهب ومعتقدات وخرة كتآمن غير بإلاه واحد فقط بحال البابية، البهائية، الشيوندو، الربوبية، الدرزية، إكنكار، السيخية، شي طوائف هندوسية (بحال الشيڤية والڤيشنافية)، السامرية، المندائية، الراستڤارية و سيتشو نو إي و تنريكيو و الإيزيدية و الأتينية. وحتا شي ديانات قديمة و بالية بزاف كانت بكري نقدرو نلقاو فيها شي شوية ديال الفكر تاع التوحيد بحال الزرادشتية، والدين القديم تاع الشينوا، وحتا اليهوية.

## مصادر


تصنيف:دين
تصنيف:معتقد
تصنيف:فلسفة د الدين
عصر تنوير

[تصغير|رسمة ديال أنيسي شارل ڭابرييل لومونيي، ديال ناس كيقراو الطراجيديا د [ڤولطير "لميتّم د الشينوا" *L'Orphelin de la Chine* ف صالون ماري تيريز رودي جورفران، جوايه 1812]]
**عصر التنوير** ولّا **لفترة د الضواو** و كاين لي كيسميه **عصر لعقل** *Age of Reason* هو واحد لحركة فكرية و فلسفية لي بانت ف أوروپا فلقرن 18 و نعاكسات على لعالم ديال لأفكار و لمواضيع لي كانت كتناقشها الطبقة لعالمة تماكين ف أوروپا.

عصر التنوير نباتق من واحد لحركة أوروپية فكرية و علمية كانت معروفة بسمية ديال حركة "النوضة الإنسانية". و كاين لي كيشوف بلي لكتاب ديال الأصول الرياضية للفلسفة الطبيعية -لي كتبو نيوتن ف عام 1687 واحد من لأعمال التنويرية اللولة و لأساسية. أما المؤرخين لفرنساويين، كيقولو بلي عصر التنوير كيبدا من لفترة ما بين لموت ديال لويس الربعطاش ف فرانسا ف 1715 و لقيام ديال الثورة لفرنساوية، لي كانت ف عام 1789، و لي وقّفات نظام الحكم لقديم، و ف نفس لوقت كيقولو بلي لمسالية ديال هاذ لعصر كانت مع لبدية دلقرن تسعطاش. بزاف ديال لفلاسفة و لعولاما نشرو لأفكار ديالهم ف هاد لفترة على واحد نطاق كبير وهادشي كان ف لملاقيات لعلمية ديالهم، ف لأكاديميات و تا الصالونات الأدبية، و القهاوي، وحتا من لكتوبا لي مطبوعة و الجورنالات و لمنشورات. لأفكار ديال هاد لعصر فتحات الطريق قدام الثورات السياسية ف لقرون تمنطاش و تسعطاش. بزاف ديال لحركات الفكرية لمتنوعة كترجع لأصول ديالها للقرن تسعطاش، و منها الليبرالية و لحركة الكلاسيكية لعصرية، لي كترجع لعصر التنوير. و لعالم الإسلامي كان لعب دور كبير ف لميلاد ديال لفكر التنويري، بفضل لعولاما لمسلمين بحال بن رشد و بن سينا لي درسو لأفكار ليونانية لقديمة، و هادشي ساهم ف تطور ديالها، و جاب مجالات علمية جديدة.

عصر التنوير عرف بزاف ديال لأفكار لي ركزات على السيادة تاع لعقل و التجربة و لأدلة ب لإستعمال ديال الحواس لي هي مصدر ديال لمعرفة، وحتى على المثل العليا بحال لحرية و الرقي و لمسامحة و لمخاوية و لحكومة الدستورية و التفريق بين لكنيسة و الدولة، و لحرية لفردية و لمسامحة دينية.

## مصادر


تصنيف:تاريخ د ؤروپا
تصنيف:لعصور التاريخية
تصنيف:تعلام
تصنيف:مدارس د لفلسفة
تصنيف:تقدم
تصنيف:تقافة غربية
تصنيف:تاريخ د ؤروپا على حساب لفترة
لمحكامة د لعدل الدولية

**محكمة لعدل الدولية** (ب ) و لإختصار ديالها هو: ICJ، (ب ) وكاين لي كيسميها لمحكمة لعالمية و كتعتابر هي لهيئة لقضائية الرئيسية ديال منضمة لأمم لمتحدة. واخدة لقصر ديال السلام لي كاين ف لمدينة د لاهاي ف هولاندا مقر ليها. وهاد لمحكمة هي لجهاز لوحيد من بين الأجهزة الستة ديال الأمم المتحدة لي لمقر ديالو مكاينش ف نيويورك. وتأسسات هاد لمحكامة ف عام 1945، وبدات لخدمة ف لعام لي موراه، و هي لي بلاصات المحكمة الدايمة للعدالة الدولية.  وخاص ضروري ما نميزو ما بين محكمة العدل الدولية و لمحكامة الجنائية الدولية.

لمحكمة ديال العدل الدولية هي واحد النشاط قضائي واسع، كتفصل القوانين من الأحكام ديال القانون الدولي، وكتدخل ف النزاعات القانونية التي كاتنوض بين لبلدان. و لمحكامة كتكون من 15 قاضي، نتاخباتهم الجمعية العامة د لأمم المتحدة و مجلس الأمن، لمدة ديال تسع سنين، ويمكن تعاود تنتاخب الأعضاء. كيتنتاخب تلت ديال الأعضاء كل تلت سنين. وماشي مسموح يكونو زوج قضاة عندهم نفس الجنسية، و ف حالة مات شي واحد من القضاة الأعضاء، كيتعاود الإنتخاب ديال قاضي خور بلاصتو عندو نفس الجنسية ديال لي توفى وكياخد كرسيه حتى تسالي لفترة ديالو. وخاص القضاة يمتلو ڭاع لحضارات و لأنظمة لقانونية لي هي رئيسية ف لعالم. و اللوغات ديال لخدمة لي رسمية هوما لينڭليزية و لفرنساوية.

## مصادر


تصنيف:منضمات دولية
تصنيف:قانون
ڭاليليو ڭاليلي

**ڭاليليو ڭاليلي** (بالطاليانية: **Galileo Galilei**) كان واحد العالم طالياني مشهور بزاف. هو من العولاما الكبار فالتاريخ د السيونص، وكان عندو دور موهم فالثورة العلمية. ڭاليليو كان فيزيسيان، فلكي، ماطيماتسيان، ومخترع.

## الصغر والقراية

ڭاليليو تزاد فپيزا، الطاليان ف15 فبراير 1564 ففاميلة من الطبقة الوسطانية. باباه، ڤينتشينزو ڭاليلي، كان موزيسيان وتاجر. ماماه، جوليا أمانّاتي، كانت من فاميلة شريفة.

قرا ڭاليليو فاللول فپيزا، ومن بعد دخل للافاك د پيزا ف1580 باش يقرا الميدسين. ولكن دغيا لقا راسو كايهتم بالماط كثر. ف1585، خرج من لافاك بلا ما ياخد الديپلوم وبدا كايقرا الماط بوحدو.
تصغير|التيليسكوپ اللخر ديال ڭاليلي، متحف ڭاليليو، فلورانسا 1943

## المحاكمة و السنين اللخرة

ف1633، تحاكم ڭاليليو من طرف محكمة التفتيش. تحكم عليه بالڭلاس المبزز فدارو حتى مات.

ڭاليليو مات ف8 يناير 1642 فأرتشتري، قريب من فلورنسا. الأفكار ديالو والميثوض العلمية اللي ستعمل بقاو كايأثرو فالعلم حتى لدابا.

## التأثير و داكشي اللي خلا

ڭاليليو كان عندو تأثير كبير على تطور الصيونص لعصرية *modern science*:

# ساهم فالمقادة د الميثوض العلمية اللي كاتعتمد على الشوفة والتجربة.
# لإكتشافات الفلكية ديالو ساعدو فالتبدال الشوفة ديالنا ل الكون.
# خدمتو فالفيزيك والموڤمو كانو الساس للنظريات ديال نيوتن من بعد.
# ولا رمز للمفاتنة بين الصيونص و الدين.

ڭاليليو مازال كايتعتبر واحد من العولاما المضخمين فالتاريخ د البنادمية، والخدمة ديالو كاتأثر فالعلم والفكر حتى لدابا.
## مصادر

## شوف مازال
* الثورة العلمية
* تاريخ علم الفلك
* الطاليان فالإيرا د التڭعيدة


تصنيف:عولاما طاليانيين
تصنيف:فيزيسيان
تصنيف:فلكيين
تصنيف:مخترعين
تصنيف:كتيشافات ديال ڭاليليو ڭاليلي
تصنيف:ماطيماتيسيان
تصنيف:زيادة 1564
تصنيف:فلاسفة طبيعيين
ألمانيا النازية

**ألمانيا النازية** (كانت كتلقب ب**الإمبراطورية الألمانية** ف مابين عام 1933 و1934 وب**الإمبراطورية الألمانية العظمى** ف مابين 1934 و1945) مصطلح كيتّطلق على لفترة لي كانت فيها ألمانيا تحت السيطرة ديال الحزب النازي على لحكام د لبلاد و كان متزعّمو أدولف هتلر لي رجّع ألمانيا بلاد ديكتاتورية بعدما قدر يوصل للحكم و ولا كيتحكم ف جميع لمجالات ديال لحياة د لالمان.

رتابط المصطلح ديال الرايخ الثالث ولي كنقصدو بيه "المملكة الثالثة" ولا "الإمبراطورية الثالثة" بشكل كبير بألمانيا النازية لي كانت كتقول على راسها بلي هي كانت لخليفة ديال الإمبراطورية الرومانية المقدسة (800–1806) وديال القيصرية الألمانية (1867–1918).

مور الإنتخابات الإتحادية فعام 1932 الحزب النازي ولا هو أكبر حزب ف لبرلمان، الشي لي خلاهم يعينو هطلر مستشار د ألمانيا ف 30 يناير 1933 من عند الرئيس ديال لجمهورية پاول فون هيندنبورݣ. و ف 23 مارس 1933 تدار قانون التمكين لي عطا لحكومة هطلر السلطة باش يحط وينفذ القوانين بلا ميتدخل فيه لا رايخستاݣ (لبرلمان) ولا حتى الرئيس براسو، و موراها غيبدا الحزب النازي يغربل أي واحد كيعارضو فالسياسة ويزيد يبسط نفوذو. ونهار 2 غشت 1934 غيموت هيندنبورݣ وغيولي أضولف هطلر هو ديكتاتور ديال ألمانيا من بعد ما غيشد جوج مناصب لول تاع سلطات لمستشارية وثاني لي هو لكرسي ديال الرئاسة. و لبيان ديال 19 غشت 1934 غيزيد يأكد بلي هتلر هو الزعيم الوحيد ديال لالمان. وبلي السلطة كولها ف يدو، الشي لي خلا كلمتو هي أعلى قانون فلبلاد.

سالا العهد ديال ألمانيا النازية لي وصفوه النازيين ومعاهم أدولف هطلر بلي هو عهد الرايخ التالت -و لي خلاهم يسميو ألمانيا النازية بالإمبراطورية ديال الألف عام- فماي عام 1945 وهادشي غير من مور طناش لعام منبعد الزيادة ديالها فاش لالمان خسرو قدام الحلفاء، الشي لي خلاهم يساليو لحرب العالمية الجاوجة ف لوروپ.

المسالية ديال ألمانيا النازية كانت على يد العسكر ديال لإتحاد السوڤياتي والعسكر ديال لميريكان لي قدرو بزوج بيهوم يختارقو الحدود لألمانية ودخلو على لالمان حتا لوسط دارهم، وهادشي كان بالضبط ف1945 فاش وصلو للعاصيمة برلين وطيحو الحكومة النازية تاع لالمان، وقسمو لبلاد ل زوج ديال الطروفا؛ لالمان ديال الشرق لي ولات شتراكية تابعة لإتحاد السوڤياتي (لمعسكر الشرقي)، و لالمان تاع لغرب لي ولات راسمالية تابعة لميريكان (لمعسكر لغربي)

## مصادر


تصنيف:تاريخ د ألمانيا
تصنيف:بلدان مابقاوش ف ؤروپا
تصنيف:عوام 1930 ف ألمانيا
تصنيف:عوام 1940 ف ألمانيا
تصنيف:تأسيسات د 1933 ف ألمانيا
لعبرية

**لعبرية** و كتسما حتا **اللوغة لعبرانية** (ب ) هي لوغة سامية شمالية غربية لي جات من لفرع لكنعاني. و دابا نتاشرات لوغة لعبرية لعصرية ك لوغة ديال لحتيث و لأداب وحتا ف التعاملات الرسمية، وكيدوي بيها كثر من سبعة ديال لمليون ديال الناس لي كيتواجدو ف لحدود ديال إسرائيل و لأراضي تاع فلسطين. اللوغة لعبرية لعصرية نباثقت من اللوغة لعبرية لكلاسيكية لي نقارضت و مبقاتش كتستعمل كلغة ديال لهدرة ليومية ولّا كلغة تاع تعاملات الرسمية، ولكن هي كتستعمل غير كلوغة دينية و كيستعملوها رجال الدين ليهود ف التعاملات الدينية تاعهم، و هي براسها (اللوغة لعبرية الكلاسيكية) بانت من واحد لمحاولة ديال ترجاع اللوغة لعبرية لقديمة لي ماتت ف لقرن لخامس قبل لميلاد. اللوغة لعبرية لقديمة هي هاديك لوغة لعبرية لي تستعملات باش بيها تكتب لعهد لقديم، و كاتشبه بزاف للوغات قديمة وخرى بحال اللوغة لفينيقية و لعمونية و لمؤابية؛ هادشي علاش لعولاما ديال اللوغات كيشوفو بلي هاد لوغات لي تدكرات فلخر كولها غير لهجات ديال اللوغة لكنعانية.

تسمات اللوغة لعبرية ببزاف ديال السميات، بحال: لوغة ديال كنعان (مصطلح تدكر ف التوراة)، و اللوغة ليهودية (حيت موهمة فالديانة اليهودية)، و اللوغة المقدسة (حيت التوراة مكتوبة بيها)، ولاكن أشهر سمية ليها هي اللوغة لعبرية.

## مصادر


تصنيف:لوغات سامية
واقع

تصغير|إحصائيات ديال النسب د الناس من بزاف د لبلدان لي كيأمنو ب السحور على حساب عناصر صوسيو-ديموڭرافية، بحال لعمر، لحالة لإقتصادية، مستوى التعليم، لمعتقد الديني و غيرهم
**لواقع** هو لمجموع ديال ڭاع لحوايج لي حقيقية و لي كاينة و موجودة وسط هاد الكون، و هو لموقابل ديال دكشي لي خيالي و لي مكاينش و لي ڭاع ما موجود ولا لي ماشي حقيقي. و كانستعملو هاد لكلمة باش نعتو على ديك لحالة لوجودية ديال لحوايج، وباش نوصفو بلي هي بصح كاينة فهاد لكون. أما من الناحية لمادية فراه لواقع كيوصف لينا النيظام كامل بلحوايج لي معروفة فيه وحتا لي مزال ممعروفاش (وهنا غيخصنا ضروري نفرقو بين حاجة ممعروفاش ف لوجود وبين حاجة مكايناش ف لوجود). و من الناحية لفلسفية فراه لواقع كيشير للحالة ديال الحوايج كيما هي و كيما راها موجودة و كاينة ف لكون لي ضاير بينا، و ماشي للطريقة لي تقدر تتواجد بيها. و من الناحية لإپيستيمولوجية لواقع هو هداك لمعنى لي كيتعلق بلفكرة ديال شي حاجة لي عندها شي غاراض فكري ولكن هاد لفكرة خاصها تكون راهنة (يعني كاينة دابا حاليا). على لعكس ديال لمنظور لعلمي لي كيشوف بلي لواقع مكيشملش غير لأفكار الراهنة (لي حقيقية وموجودة دابا) ولاكن كيشمل حتا دوك التصورات و لإفترضات ديال الصيونص، وهي ديك لحوايج لي كاتتوقّع لوجود ديالها الصيونص و ماكانشوفوهاش دابا ولاكن ممكن تولي كاينة بصح منبعد.

هاد لواقع كيمثلو لينا لوجود، و لوجود كيعني هاديك لقدرة ديال تفاعول مع لكون إما بشي طريقة لي مباشرة ولا لي ماشي مباشرة. وكاين لي كيخلط بين لواقع و لوجود، و كيسحابليه راهما حاجة وحدة، ولاكن كل واحد فيهم عندو معنى مختالف على لاخور خصوصا من ناحية لأنطولوجية. كيما راه لعكس و لموقابل ديال لواقع هو لخيال.

## لعلوم لي كتهتم ب لقراية ديال الواقع

لعلم لي كيعتني ب لقراية ديال لمسوالات لفلسفية لي كدور على الطبيعة ديال هاد الواقع ولا لوجود كيتسمى لعلم د الوجود، وهو راه فرع موهيم من لفروع ديال لميطافيزيقا خصوصا عند لغرب. ولاكن هادا مكيعنيش بلي هو لفرع لوحيد حيت كاينين فروع وخرة من لفلسفة كتهتم ب لمسوالات لوجودية، بحال لفلسفة ديال الصيونص، و لفلسفة ديال الدين، وحتا لفلسفة ديال لماط وديال لمنطق. وهاد لمسوالات كنلقاوها كتهدر لينا متلا على واش لحوايج لي مادية غير هي بوحدها لي واقعية، ولا واش ديك النظريات ديال صيونص لي صحيحة ولكن غير فتراضية (مْجردة) واش تاهي نقدرو نعتابروها واقعية، و واش ديك الظواهر ديال لفيزيك بحال لجادبية لي مكنقدروش نشوفوها ولا نلاحظوها واش هي واقعية ولا لا، و واش الإله حتا هو موجود وواش لوجود ديالو واقعي، و واش النماري و لحروف ولحوايج لي مْجردة بحال لقواعد ديال لماط واش حتا هي واقعية ولا خيالية. ومن هادشي كامل كيبان لينا دور لكبير لي كتلعبو لفلسفة وحتا لعلم ديال لوجود باش يقراو لينا لواقع.

## مصادر

تصنيف:لفلسفة
تصنيف:لواقع
تصنيف:مفاهيم ف لميطافيزيك
تصنيف:مفاهيم ف لفلسفة د لعقل
تصنيف:لفلسفة د لماط
تصنيف:لفلسفة د الطيكنولوجيا
تصنيف:مفاهيم د لإپيستيمولوجيا
تصنيف:مفاهيم د اللوجيك
تصنيف:فلسفة د الدين
سنسكريتية

**السنسكريتية (** باللوغة السنسكريتية**: संस्कृत** و بسمية **: संस्कृतम् )** هي لوغة قديمة ف لهند وهي لوغة طقوسية ديال لهندوسية، و البوذية، و الجاينية. عندها بزاف ديال لمواقع ف لهند وحتا فجنوب شرق آسيا. كتشبه شوية للوغة اللاتينية و اليونانية ف أوروپا في لقرون الوسطانية، وهاد التشابه لاحظو لعالم ديال لوغة ويليام جونز حيتاش كان كيخدم قاضي تماك. هاد اللوغة عندها واحد جوزئ لي مركزي في التقليد لهندوسي. السنسكريتية هي وحدة من ثنين وعشرين لوغة رسمية فلهند. وكتقرا ف الهند كلوغة ثانية. وعاد كاين شي براهمنيين -وهما دوك الحوكاما من الطبقة لعالية- كيعتابروها هي لوغة ديالهم الأم.

اللوغة السنسكريتية كانت وما زالة ف الهند ف المعابد و كيخليو غير لكهنة البراهما لي يقراو النصوص السنسكريتية، أما شحال هادي فلماضي كانت ف الأدب لهندي: أدب الجوج لوغات البالي و البراكريت، الأدب الدراڤيدي لقديم، الأدب البنڭالي. و فغيرها من الآداب والشعر الديني.

## مصادر


تصنيف:لوغات هندوؤروپية
السواحيلي

**السواحلي** وكاين لي كيقول عليها الليسان السواحلي هي لوغة تاع بانتو ومنتاشرة بزاف ف سواحل ديال شرق أفريقيا، و هي لوغة رسمية ديال كينيا و طانزانيا (بحكم واقع د ليوم) و أوݣاندا ووحدة من اللوغات الوطنية ف جمهورية لكونݣو الديموقراطية، عاد زيد راها هي لوغة الأم ديال الشعب السواحيلي، و هي لوغة تاع تواصل مشترك ف لمنطقة ديال الضايات لعظمى لأفريقية و حتا ف شي بلايص خرين من شرق و الجنوب الشرقي د لقارة د أفريقيا لي كتكون من طانزانيا و كينيا و أوݣاندا و رواندا و بوروندي و موزامبيق و لكونݣو الديموقراطية. شي مرات كتصنف اللوغة لقمرية وهي اللوغة الرسمية ف جزر لقومور بلي هيا لهجة من لهجات ديال السواحلية وخا كاين لي كيعتابرها لوغة مستاقلة براسها.

تقديرات ديال لعدد ديال الناس لي كيدويو بلوغة كتختالف بشكل كبير بين 50 مليون ولا 100 مليون نسمة. و هي من بين اللوغات لي معتامدة من عند الإتحاد الأفريقي، و عاد مجموعة شرق أفريقيا كيعتابروها لوغة تواصل مشتارك رسمية عندهم.

## مصادر


تصنيف:لوغات
تينيس

تصغير|ماتش من لبوطولة لمفتوحة د ؤسطراليا
**الطينيس** هو نوع ديال الرياضات الفردية لي كيتنافسو فيها جوج د اللعّابا، وممكن حتا تلعب بشكل زوجي بحيت كيتنافسو جوج ديال لفراقي وكل فرقة كتكون من زوج ديال اللعّابا. وكول منافس كيستعمل راكيطة ديال اليد باش كيضرب الكورة فوق الشبكة لي كتكون فوسط التيران ل جيهة ديال اللعّاب لاخور لي هو لخصم. ولعدد ديال الضربات مكيكونش محسوب ولا محدد، ولكن النتيجة فلخر هي لي كتحدد شكون لي رابح وشكون لي خسر.

الطينيس هو واحد الرياضة أولامپية كتلعب على جميع نيڤويات ديال لمجتمع ولفئات كاملة وحتا لجميع الأعمار، بحيت يمكن لأي واحد كيما كان يشد بيدو راكيطة ويضرب لكورة ومنهم حتا صحاب الاحتياجات الخاصة وناس لي كيستعملو لكراسة لمتحركة. تصايبات هاد لوعبة ديال الطينيس لي جديدة فلمدينة ديال برمنيڭهام ف النڭليز، ف اللخر ديال لقرن تسعطاش كرياضة تلعب على لڭازو، دكشي علاش هي قريبة بزاف من شي رياضات ديال لوعاب لميدانية بحال لكريكت وحتا لبولينڭ، وبلا منساو طبعا رياضة ديال الراكيط لقديمة.

تبدلات بزاف ديال لقواعد ديال الطينيس شي شوية من تسعينات ديال لقرن تسعطاش حتا لدبا. وهاد الرياضة تاع الطينيس كيلعبوها ليوما الملاين ديال اللعّابا، الشي لي خلاها تولّي رياضة مشهورة بزاف وتنتاشر ف جميع لمناطق ديال العالم. عاد زيد بلي البطولات الكبرى ديال الطينيس كتعرف متابعة كبيرة ديال الجماهير و لإعلام. هاد لأمر نقز بيها ل مرتبة متقدمة بزاف بين الأحداث ديال الرياضة لي مهمة وكتعرف متابعة كبيرة فلعالم كل عام. وأهم هاد لبطولات: بطولة ديال رولان ڭاروس أولا لبطولة ديال فرانسا لي مفتوحة ف التيرانات ديال الرملة، لبطولة ديال أوستراليا لمفتوحة على التيرانات لقاسحة، بطولة ويمبلدون ف التيرانات د لڭازو، ولبطولة ديال لميريكان المفتوحة على التيرانات لقاسحة.

## مصادر


تصنيف:رياضة
خناڭية

تصغير|خنونة بيضة
**لخنّاڭية**، هيّا واحد لمرض ديال لخيل لّي كايعادي. كايبان ف نّيف و ف لڭرجوطة.

## سنّ و شكال ديال بهايم
لمرض كايكون خايب عند جّدوعة لّي عندهم من واحد تال خمس سنين.

لخيل لكبار و لبغال و لحمير يقدرو يتعادّاو، ولاكين ب مرض خفيف.

## سباب
سباب لمرض هيّا واحد لباكتيرية سميتها *Streptococcus equi*.


Goûmes nåze e l' narene.jpg|خنونة خضرة
Goûmes guinglon badjawrece.jpg|ولسيس
Goûmes crexhioûle trawêye.jpg|ولسيس متقوب
Shetland pony with strangles (side view).jpg|پوني مريض مدعدع


## علامات لمرض
كاي خرج خنونة من نّيف. بعض لمرة، حتّا من لفم. ف لوّل، كاتكون سافية. و منبعد كاتولّي صفرة.

لبهايم عندو صخانة. زعما حرارتهم فوق °38،5

ما بقاو ش كاياكلو.

لولسيسات ديال ڭرجوطة منفوخين. يقدرو يتقبو جّلد.

يلا دخل لمرض بزاف، لعود كايشحرج (كايتناخض). يلا ما تدّاوى ش مزيان، غاد يبقى عندو لّهجة.

## مصادر

تصنيف:مرض
تصنيف:أمراض ديال بهايم
ڭولف

**ڭولف** كايتكنّى ب**الرياضة تاع لمضبرين** هي واحد رياضة لي كيمارسوها لعايبية في لهوا على برا فلبلايص لمفتوحة وكتحتاج لمساحات واسعة بزاف ديال لڭازون لي كتكَوّْن من لبلايص لعالية ولحفاري ضْويقة ولمجاري ديال لما (بحال ضايات ولويدان). لعبار ديال تيران تاع لڭولف كيكون بين 3 و7 ديال لكيلوميطر فطول على حساب لعدد ديال لحفاري لي كتكون غالبا بين 9 و 18 لحفرة، وخاص تشد كورة صغيورة ودخلها فيهم غير بلاستيعمال ديال واحد لعصية كتسمى لميڭارا. وكتعتابر سكوطلاندا هي لبلاد ديال الزيادة دهاد رياضة حيت هي أول بلاد كتاشفات هاد لوعبة.

## الطريقة ديال اللعيب
باش تضرب لكورة ديال لڭولف لازم تستعمل واحد لعصية لي سميتها لميڭارا ولي منها بزاف ديال لانواع ولأحجام، كل وحدة ولموهمة ديالها حسب النوع ديال الضربة واش طويلة ولا قصيرة وحتا الطريق واش مسرحة ولا عالية لا هابطة، وحتا لحفرة واش بعيدة ولا قريبة ولا قريبة بزاف. لعايبي فاش كيضرب لكورة، خاصو يدخلها فلحفرة، وايلا مقدرش يدخلها من لمرة لولة، كيمشي لبلاصة لي حبسات فيها لكورة، وكيعاود يضربها مرة اوخرة ثانية وثالثة وهكا حتا يقدر يدخلها فوسط لحفرة، وهاد لحفرة فلغالب كيكون حداها درابو صغيور فشي لون باش يقدر لعايبي يميز بلاصتها من لبعيد.

## لكورة ديال لڭولف
لحجم ديال لكورة دلڭولف كيكون صغير بزاف، ولون ديالها كيكون فلبيض ولحمر، وكتكون مصنوعة من لاستيك لقاصح. وكتعتابر سكوطلاندا هي لموطن لأصلي ولبلاصة لولة لي تزادت فيها هاد رياضة، قبل ما تبدا تنتاشر فلعالم فلقرن تمنطاش وتما فين تأسس أول كلوب لهاد رياضة فلعالم. وفلميريكان ليوم كاين كتر من 16 ألف تيران ديال لڭولف، وكثر من 2300 تيران فالنڭليز، وهادشي حسب لإحصائيات ديال 2023. وكاين بزاف ديال طورنوات لي كتدار فلعالم ديال لڭولف كول عام، ولمشهورة فيهم هي طورنوا ديال نڭليز لمفتوحة، وطورنوات ديال وتايتلز. وكيتعتابر لميريكاني تايجر وودز أحسن لعايبي فهاد لوعبة وهو لي كيتصدر لكلاصمة ديال لعايبية دلڭولف ليوم فلفئة ديال الرجال.

## رياضة لڭولف فلمغريب
كيتوفر لمغريب على كتر من 40 تيران ديال لڭولف لي منتاشرة فجميع لجهات ديال لمملكة من طنجا حتا لڭويرة، وهي تيرانات كبيرة وراقية بزاف وتصايبات على ليد ديال مهندسين كبار وعالميين، زيادة على لمناظر الساحرة لي كيمتلكها لمغريب ولجو لمعتادل ولمناخ لمناسب لي كيتوفر عليه لمغريب، هادشي كولو كيخلي من لمغريب أحسن وجهة لعشاق هاد الرياضة فلعالم. وكيتعتابر تيران ديال لڭولف الملكي دار السلام لي كيتواجد فالرباط، ولي صممو لمهندس روبرت ترينت جونز، أحسن تيران وكلوب دلڭولف فلمملكة، ومن أفخم التيرانات دلڭولف فإفريقيا وحتا فلعالم.

## مصادر